
Melléklet: Támogatási kérelem (ET-hez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2016. augusztus 11-én tartandó munkaterv szerinti ülésére

13. napirendhez

Tárgy: Tápióvidék Természeti Értékeiért Közalapítvány támogatási kérelme
Tisztelt Képviselő-testület!
A Tápióvidék Természeti Értékeiért Közalapítvány idén is kérelemmel fordult önkormányzatunk felé, hogy támogassuk működésüket, projektjeiket. 
Mellékelt kérelmükben rövid áttekintést adnak az alapítvány jelenlegi szervezeti struktúrájáról, és bemutatják az elmúlt időszakban elért eredményeket, valamint a közeljövőre szóló terveiket.
Az érintett régió lakosságszámából kiindulva 55 Ft/fő/év összegű támogatást kérnek az önkormányzatoktól.

A Pénzügyi és Településfejlesztési Bizottság az idei költségvetés tárgyalásakor 13/2016. (II. 15.) PVB határozatával javaslatot tett a Közalapítvány 450.000 Ft-tal történő támogatására, azonban a kérelem Képviselő-testület általi megtárgyalása akkor elmaradt, ezért most vesszük napirendre, mely során a PVB döntésének támogatását javasolom. 

Kérem szíves döntésüket az ügyben.
…/2016. (VIII. 18.) ÖKT határozati javaslat

Sülysáp Város Önkormányzatának Képviselő-testülete 
1./ 2016. évre 450.000 Ft összegű támogatást biztosít a Tápióvidék Természeti Értékeiért Közalapítvány (2711 Tápiószentmárton, Kossuth L. u. 3.) részére a költségvetés általános tartalék kerete terhére;
2./ felkéri és felhatalmazza a polgármestert a szükséges intézkedések megtételére.
Határidő: azonnal
Felelős: polgármester
Sülysáp, 2016. augusztus 11.

Horinka László s.k.

